Gjeldene kriterier for tildeling av rådyrkort ble første gang vedtatt på årsmøtet 2014. Det har på senere årsmøter vært diskutert og lagt inn noen endringer. Det er presisert at dette er vedtatt på årsmøtet og kan kun endres på årsmøter. Sist oppdatert årsmøtet 2022.

**Følgende kriterier og arbeidsmetode gjelder for tildeling av rådykort i Borre Jeger- og Fiskerlag**

Følgende kriterier teller positivt:

1. Tar ansvar for å arrangere diverse arrangementer, kurskvelder, temakvelder, åteplassarbeid, rådyrforing ol.
2. Profilerer foreningen ved skogdager og liknende.
3. Deltar på møter, dugnad og aktiviteter som foreningen eller NJFF arrangerer.
4. Hvor mange turer var man på rådyrjakt i kommunen året i forveien.
5. Revejakt, uansett om det felles rev eller ikke, skal telle positivt

Absolutte krav:

1. Medlem av Borre Jeger og Fiskerlag, sidemedlemskap teller ikke.
2. Lokal tilhørighet, dvs søker skal være bosatt i Horten Kommune.
3. Dersom jeger har jaktet året før, skal denne ha levert kort til oppsatt tid.
4. Jegere som har kort direkte fra grunneiere i kommunen, får ikke kort gjennom foreningen.

Styret:

1. Arbeidet som nedlegges av styret gjennom året, sikrer styremedlemmer rådyrkort, og fortrinnsvis ordinært dyr.

Styret jobber på følgende måte:

1. Fjerning av søkere som ikke oppfyller absolutte krav.
2. Styret får sine kort.
3. Vurdering av den enkeltes kriterier.
4. Styret jobber for at så mange som mulig får jakte i tidligere soner, dersom det er kort der.
5. Styret legger frem grunnlaget for beslutningen ved forespørsel.